《量移湖南用文谷韵》
明代·高叔嗣

岁暮边隅客，归来见此身。
马蹄穿欲尽，虎穴到为邻。
漳水经涂旧，湘潭去路新。
我生岂断梗，逐处任飘沦。

作者简介：（1502—1538）明河南祥符人，字子业。号苏门山人。嘉靖二年进士。授工部主事，改吏部。历稽勋郎中。出为山西左参政，断疑狱，人称为神。迁湖广按察使。卒官。少受知李梦阳，与马理、王道切磋文艺。有《苏门集》。